31998D0578
L 278/46
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 16 септември 1998 година
относно общ технически регламент за земни мобилни станции за връзка чрез спътник (LMES) с ниска скорост на обмен на данни, работещи в честотен обхват 1,5/1,6 GHz
(нотифицирано под номер С(1998) 2724)
(текст от значение за ЕИП)
(98/578/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 98/13/EО на Европейския парламент и на Съвета от 12 февруари 1998 г. относно крайните далекосъобщителни устройства и спътниковите наземни станции, включително и взаимното признаване на тяхното съответствие (1), и по специално член 7, параграф 2, второ тире от нея,
като има предвид, че Комисията е приела мерки, които определят вида системи за наземни станции за връзка чрез спътник, за които се изисква общ технически регламент, а също и свързаното с това заявление за обхват в съответствие с член 7, параграф 2, първо тире;
като има предвид, че следва да бъдат приети съответните хармонизирани стандарти или части от тях, прилагащи съществените изисквания, които следва да бъдат трансформирани в общ технически регламент;
като има предвид, че за да се гарантира непрекъснатост на достъпа до пазарите за производителите, е необходимо да бъдат въведени преходни договорености относно системите, одобрени в съответствие с националните регламенти за одобрение на типа;
като има предвид, че е представено предложение на Комитета (АСТЕ) в съответствие с член 29, параграф 2;
като има предвид, че общият технически регламент, който се приема с настоящото решение, е в съответствие със становището на Комитета за одобряване на крайни устройства (АСТЕ),
ПРИЕ НАСТОЯЩОТО РЕШЕНИЕ:
Член 1
1. Настоящото решение се прилага по отношение системите за земни станции за връзка чрез спътник, попадащи в обхвата на хармонизирания стандарт, определен в член 2, параграф 1.
2. Настоящото решение установява общ технически регламент относно земните мобилни станции за връзка чрез спътник (LMES) с ниска скорост на обмен на данни, работещи в честотен обхват 1,5/1,6 GHz.
Член 2
1. Общият технически регламент включва хармонизирания стандарт, изготвен от съответния орган по стандартизация, като прилага, доколкото е възможно, основните изисквания, посочени в член 17 от Директива 98/13/EО. Позоваване на стандарта е изложено в приложение I.
2. Системите за наземни станции за връзка чрез спътник, предмет на настоящото решение, са съобразени с общия технически регламент, посочен в параграф 1, отговарят на основните изисквания, посочени в член 5, букви а) и б) от Директива 98/13/ЕО и отговарят на изискванията на всяка друга приложима директива, и по-специално Директиви 73/23/ЕИО (2) и 89/336/ЕИО (3) на Съвета.
3. Приложение II, таблица А установява границите за нежелани емисии над 1 000 MHz и извън обхвата от 1 626,5 MHz до 1 645,5 MHz и от 1 656,6 MHz до 1 660,5 MHz, приложими преди 1 юни 2002 г. Приложение II, таблица Б установява ограниченията, приложими от 1 юни 2002 г.
Член 3
С оглед на системите за наземни станции за връзка чрез спътник, предмет на член 1, параграф 1 от настоящото решение, нотифицираните органи, определени за осъществяването на процедурите, посочени в член 10 от Директива 98/13/ЕО, използват или гарантират използването на хармонизираните стандарти, посочени в приложението, след нотифициране на настоящото решение.
Член 4
1. Националните регламенти за одобрение на типа, отнасящи се до системи в рамките на обхвата на хармонизирания стандарт, посочен в приложението, спират да бъдат приложими три месеца след датата на приемане на настоящото решение.
2. Системите за наземни станции за връзка чрез спътник, одобрени в съответствие с такива национални регламенти за одобрение на типа, може да продължат да бъдат пускани на националните пазари и в употреба.
Член 5
Адресати на настоящото решение са държавите-членки.
Съставено в Брюксел на 16 септември 1998 година.